Maamiehen Ystävä

Maamiehen Ystävä («Bondevennen») var et finsk ukemagasin som ble grunnlagt i den finske byen Kuopio i 1844 av Johan Vilhelm Snellman. Avisen ble trykt i trykkeriet til Johan Anton Karsten.

Maamiehen Ystävä var rettet mot almuen blant de finske bøndene og magasinet inneholdt stort sett landbruksrelaterte, praktiske artikler. Selve nyhetsinnholdet var mindre, men magasinet innbefattet også artikler for å øke den allmenne forståelsen av de ulike samfunnslag, den politiske utvikling, den katolske kirke, Kalevala og folkelig poesi.

Magasinets utgivelse ble assistert av lærerne Joachim Zitting og Claes Fredrik Corander ved Kuopion Lyseon lukio og vokste til å bli Finlands femte største publikasjon.

Utgivelsen av magasinet opphørte i slutten av 1855.

 Referanser 

Kategori:Finske tidsskrifter
Kategori:Publikasjoner etablert i 1844
Kategori:1840-årene i Finland
Kategori:Publikasjoner nedlagt i 1855